
O Volapiikaflens Valopo! 


In gased at pubobs penedi, keli vicifal:,Daniil Morozov’ (u ,Shido’) esedom 
datuvale: .Schleyer’, kel nu lodom seimupo fagu volad bevu silanans - u 
mogiko bevu diabs e milanans (zanabur pota lananopik fumo okanon da- 
tuvulon ladeti veratik). 

Un 1895 - ven glor Volapuka ya ipaseton - datuval alautom Deutana- 
piiko yegedi zunulik ta puk: .Esperanto’ sola: „,S.’ to ,W.”’: „Nautos obis 
nenfino ad gebon nog vodis modik do vodapem di Esperanto'." Liedo 
yeged et asaklanadon nesevi vemik datuvala tefu puk sola: .Samenhof to 
.Warszawa’, kelosi alecedom zupadi Volapuka. 

In pened at vicifal planom ele Schleyer, vio Volapuk pavotukon sis dead 
oka. Va datuval afredom-li po reid ona? Ag! kiomodikosi ispelom de vale- 

mapuk okik! Un 1888 ipenom (Deutanapuko): 
„... e nu bo dalob spelon, das menef oklula- 
don binon danofik kol ob nog un lifup obik ... e 
man liegik seimik osenom-la kodedi ad modu- 
kumon getotis nebundanik datuvana Volapu¬ 
ka, dat olabob-la mogi ad dedieton timi e nami 
lolik oba teiko daldlofukame gramata e voda- 
buka. “ 

Atos ye no ajenon. Too datuval laivobom 
tefu valemapuk okik ju dead oka. Seks voboda 
omik kanols vestigon in ..Weltspracheblatt - 
Volapukabled" tefado ..Volapukabled zanodik" 
fa om papubol de 1881 ju 1906. 

Volapukan: ,Oleg Temerov’ e vicifal: .Daniil 
Morozov’ egebidukoms gasedis at in bevu- 
kultanadekaklotem oka. resod po: 



Johann Martin Schleyer in 


http://volapuk.temerov.org/Volapukanef/vol/Volapukabled zenodik.php. 


Juiti vemik po reid vipom valanes: 

Pened Datuvale. 

P ened hiklatale: sol ledinitik ,J. M. Schleyer': datuval < lu stils, lu purgator u 
votaseimio potu reid penada tiadu „Do lumekapuk ela ,Pseudo-Esperanto'" 
(tiad rigadik Deutanaptikik: ,Ueber die Pfuscher-Sprache des Pseudo-Esperanto'). 


O ledinitan! 

Danadu hiel Hermann Philipps: cifal attimik< ko nited gretik ekanob 
reidon feitapenadi ini Linglanapuk petradutoli oriki ta el Esperanto: 
valemapuk a matedian ettimik datuvota superik ora. Liedo nolob nosi do 
pot lanavola, ab vemo vilob begespikon pamflati orik pemaniotol, o klatal! 
Kredob, das jiinu nitedalor in Volapukamuf, e das silanans Goda kanons 
sevediikon ori do pened obik e do ninad ona. Ba igo id okanor-la gespikon 
obe medii dium u drimamagot. Muvemo vilob begon ore, o datuval! 
sakusadi, das obs: Volapukans < nu gebobs puki, kel no plu binon so dialik 
e nedofik, asa tin tim, ku apenor feitapenadi fakadik ora, seku kelos jafot 
ora plu dabinon, plu sumedon — ma vods orik — lumekot jargonik nen- 
leodik, sevabo puk sota ut, lu kel el Esperanto aduton-la bai bepenot orik. 

So po numed zulid bledila orik el Esperanto peblamon, bi in on konso- 
nats modik, efe de kils ju mals, kanons papladon balposvotiko, kelosi go 
gideto lecedor kodi nepronova pro mens anik. Sakusadorod, o klatal! obis: 
Volapukans nutimik, das labobs vodis sumik on num sovemo gretik, as 
sams: stral (pla el stal tima orik), komprat, sanktuar, santret (pla el soliid 
Volapuka rigik), .... Igo mutobs gebon vodis so nepronovikis, asa elis 
Tsyinan (sevabo: „Cinan" timu lifup taledik ora), Belutsyistan. Vi! 

Po numed degid or, o ledinitan! enunor, das Volapuk aviton telami 
konsonatas (egevor samis de el Esperanto, bevii votikos eli mallonga). 
Sakusadorod, o datuval! obis, das no ekipedobs fasili somik prona! Guo! 
labobs vodis modik ko dof pemaniotol, as sams: killien (tin tim ora: „kila- 
gul"), anna (po lifup ora te fom: anikna < pagebon), kosstepon, attim 
(timakompenans orik agebons te vodi: atim), e ret. 

Po numed degbalid (sevabo: balsebalid; nolor-li kuratiko Volapuki nuik?) 
emaniotor telvokatis sonemik. Ab jenofo in ,Esperanto', leigoasa in Vola¬ 
puk, koboyumikam vokatas balposvotik tel ad telvokat voik paproibon. Alo 
tonatakoboyumot somik jinon binon nejonik, bisarik e kanon kodon fikulis 
po pron. 

Begob ole sakusadi, o klatal! das obs no vitobs nu igo vodis labu vokats 
balposvotik kil, as sams: baiad, beiadon (tin tim ora: Jovegolon"), naio 
(timu lifup taledik ora: „nebo"). Zuo vods anik Volapuka rigik nen dof at 
peceinon ad uts ko vokats balposvotik tel, leigodoros: lomib —» rein; lilad 
—> reid; ledanud —> baol,...! 

Suvo ablamialor eli Zamenhof, das adutiilom-la tonis semik ma pron 
fikulikis Polanapiike, bi alifom in Polan. Too or it, o datuval! po numed 
degtelid penada ora elelobor vokatavokatis Volapukik demu jon e benoton 
onas. 

Vuo, ma sev oba, modikans Volapukanas attimik lecedons tonatis ko 
vokatamal pluuneplu fikulikis po pron. Niludob, das on tef at lomapuk orik, 
efe Deutanapuk, aflunon tuvemo ori, do biia iprimor ad davobon Volapuki, 
ya istudor pukis valasotik plu veldegis (ba suemorov gudikumo numavodi 
votik: „vels"). Sakusadorod obe, bego! o ledinitan! badiniludi haretik 
somik! Vo diab ekofudukon obi. 

Po numed degmalid apleidulor me utos, das Volapuk — tapladu el 
Esperanto — labon deklinafomis zesudik valik, klu Volapiikans kanons 
spalon vodis, papuri e moni po telegrafam. Mutob koefon, das nutimo 
Volapukans no binons so spaliks, bi tusuvo gebons prapodis (samo els lu, 
po, al), ven daloyov gebon datifi in natapuks modik (sam: „jinos lu ob"). 
Begob sakusadi ora, o datuval! demu ludigid blamabik kol legivot ora so 
frutik, asa datif. 

Po numed degvelid enunor, das slopans ela Esperanto pamutons ad 
distidon prapodis stimik: ,da', ,de', kels abaiadons-la ko gebad genitifa in 
Volapuk. On mod vemo stimik obs: Volapukans atimik< mutobs distidon 
prapodis sokol: de, di. Sakusadorod obes, o ledinitan! fikuliikami somik 
jafota orik on kodul menoda e tikava! 

Po numed teldegtelid estetor, das danadii dist klulik vu poytimots: -on, 
-s < canid nenfiimbidira ko plunum subsata no mogon — tapladu el Espe¬ 
ranto', in kel yiimots tefik binons tuvemo siimiks ma pron e penam, seva- 
bo: ,-i', Sakusadorod obes, bego! o man letalenik! das no akipedobs 
suemovi gramatik somik, e po geb Volapiika nuik binos fasilik ad canidon 
subsati ko varb, ladyek, e ret! Sams: piikalon (el -on binon finot nenfCim- 
bidira, zuo kanoy magalon subsati: pukal), republik (sevabo: „publigan" 
Volapiika rigik; el -ik binon finot ladyeka), rosadakol (el -61 malon partisipi). 

Po ntimed teldegkilid epenor, das binos-la lab e zesiid ad distidon 
stipabidiri e mogabidiri (mogastadi). Ye siiadob, das distid at kodon fikulis 
modik po stud Volapiika e das Volapukans nuik buiikonsov ad labon te 
fomi bal atas, soasa proans ela Esperanto. Ob it i penob semiknaiko in 
Volapuk, klu sevob gudiko, vio fikulos po naed alik ad valon bali se foms ko 
-ov u -la. Sakusadorod obe, o sapikiinan! fibali e stupi so ledredodikis! 

Po numed teldeglulid or, o klatal! eblamor eli Esperanto demu poyumot 
ko sinif nofiimik. Begob sakusadi, o ledinitan! das Volapukans ya sis lunup 
on dasper zedons steifulis ad tuvedon sinifi kuratik yiimotas modik ratofik. 
Sams: -ad, -at (leigodoros: gitat, blovat, cifat, rabotat), -im (leigodoros: 

latinim, badim), si- (leigodoros: silanan, sikvil), ... Igo labob tikodi nedalik 
haretik, das ,Esperanto' noe labon yiimotis nemodikum ka Volapiik, abi 
utis ko sinifs nemodikum ka in Volapiik. 

Po niimed teldegmalid or, o ledinitan! epenor, das ,Esperanto' labon tu 
modikis vodis labii stamads kil, kelos binon-la badik pro piik vero fasilik e 
tikavik. Sakusadorod obes: Volapiikans nuik < bundani koboyiimavodas ko 
lims nemu kils! Eko! sams anik: vii-kedet-taned, deadana-lanana-voled, 
filama-boadi-copan,... 

Nems kiemavik binons pato kupadiks: bal-volframina-mal-klorin (mala- 
tem kiemavik: WCI 6 ), igo el fol-lamoniak-tel-nitril-kobaltina-tel-lamoniak- 
fol-nitritil-kobaltinat (malatem kiemavik: [Co(NH 3 ) 4 (N 02 ) 2 ][Co(NH 3 ) 2 (N 02 ) 4 ]): 
ba bal vodas lunikun menefa. Sakusadorod obis, bego! o datuval! das 
leadobs dabinon vodis so lenaudodikis! Dotob, va el Esperanto nu labon-la 
siimikis. 

Po niimed teldegvelid emaniotor sakadi dolol piikas modik, sevabo: 
dabini prapodas plusinifik ed igo leigatonikas. Liedo noe — ma vods orik — 
el Esperanto, abi Volapiik perevidol pefledon me dots at. Begob ore, o 
klatal! sakusadi, das Volapiikans no fagons ad kleiliikon ed ad balugiikon 
sinifi samo prapodas sokol: a, ad, on, po, e reta, e reta. Vo binobs sinans ko 
sinod troga, kels nedemons studi modayelik ora on jafiid piikava! 

Po niimed teldegjolid alesior, das te lumekans diitiilons-la vodis de piiks 
dabinik (pato de latin) nen votiikam. Sakusadorod obes: fovans ora, kelans 
bleibons gebon vodis modik piikas dabinotik, sevabo: Linglanapiika (el 
dog), Deutanapiika (el front), Litaliyanapiika (el siI), Rusanapiika (el 
samovar), e reta! Too dotob, das vods somik pelasumons ini Volapiik fa 
lumekans voik. 

Po niimed teldegziilid enunor, o ledinitan! das Volapiik tapladii el 
Esperanto aviton gebi tusuvik tonas pronoviko fikulikas, mu pato tona: r. 
Begob ore sakusadi, o datuval! demii glom tio lolik prinsipa orik at! Noe 
slopans komunik Volapiikamufa leno dredons demii gebad tonata: r, abi 
limans Volapiikakadama, kelans igo jiinu zepons nulavodis labii el r, as 
sams: Barbudean, bohrin, dimokarp, kromosom,.... Zuo No po non tonata 
at keorobov-li ori, o famaban letalenik! ko dalestiim potofik? 

Finii pened obik vilob begon ore, o datuval famafulik! sakusadi, das 
distii or no lecedob eli Esperanto piiki blamabik, e no cedob, das mutoy-la 
komipon ta el Esperanto gonii Volapiik as yufapiik valemik balik pagebol. 
Valemapiik alik labonos rayuni, zilaki e sogodi okikis! Ba igo no binos-la 
neluveratik ad biiocedon, das spiked Volapiika, efe „Menefe bal, piiki ball", 
po Volapiikans nuik te binon fomiil vonaoloveikodik, kel lanaliikon neki ad 
komip gonii Volapiik, e das Volapiikans lanalikumo olasumons-la fraseodi 
boso puvotiikoli, sevabo: „Menefe bal, mekavapiikis modik!" 

Pu mutob koefon, das obo — distu or — no labob vili fumadik po dins 
somik. Sakusadorod obe, o ledinitan! hareti nendotik at! Seku dalal somik 
noe pukabrul Babulonanik vonik dulon junu, abi pukabrul Babulonanik 
nulik ko mekavapuks eprimon. 

Ko lestiim, 

buosenolo spikotis futiirik nitedik ko or siilo, purgatoro u votaseimo, 
,Daniil Morozov': vicifal Volapukanefa a liman kadama Volapuka, 

,Sredneural'sk' (Rusan), tin del kilid yulula yela: 2018. ■ 


Loveikam. 

(,The Transition’) 

Fa,Frank Roger’, ini Volapuk petradutol fa,Hermann Philipps’. 
„Binos-li riskulik, o sanan?” asakob. 

Dokan ,Philipson’ alemufukom kapi. „Leno! no kudolos, o sol: .Carr’l Dol 
in log olik pakodon fa bludafesuls anik, kels binons nenatukoviko dadiks. 
Atos binon kosomik po ek un baldot olik. Jenofiko abinos spetabik.” 

Asiob kapo. ..Bludafesuls at kanons-li paplaadon?” 

„Klulo!” sanan asagom. „Plaad koapadilas vorik at dub mekaviks 
obinon vifik kotet gebofik. Riskod lenonik dabinon.” 

„Beno!” asagom, „atos kitimo kanon-li padunon?” 

Sanan atovom nami. „Din bal ye muton pademon: Tefu kotet at gitoda- 
zot patik zesudon.” 

„Ab asagol, das riskod nonik dabinon", ataspikob. 

„Atos no tefon riskodi seimik”, sanan ageom. „Eko! votikos dabinon, 
sevabo lepenad sanavik ola. Ma otos, bludafesuls nu po ol doli kodols, 
binons rigadadils latik koapa ola. Ret lolik ya paplaadon dub mater meka- 
vik. Asa esagob, po ek baldota olik, atos binon kosomik. Labol ga lifayelis 
baltumfoldeglul. Natiko koapadils rigadik ola ai plu vorikons.” 

„Klu kis binon-li sakad?” asakob. 

„Sakad binon gitavik, no sanavik”, sanan agespikom. „lbo du tim, das 
nog labol koapadilis rigadik, lono palecedol menik. Posa lirivol stadi, das 
koap olik binadon lelofiko me plaadots mekavik, operol stadi olik as 
dabinan menik. Vedol cin, nogan stiravik* f . Atos vobedon te gitiko, no 
sanaviko. Seks nonik tefu aldelalif olik odabinons. Jenofiko nen koapadils 
rigadik kanol speton yelis modik sauni gudik labolo. Ab operol gitatis anik, 
kels te pagevons dabinanes menik.” 


t nogan stiravik* = Lingl.: .cybernetic organism = cyborg’. 

Asiob kapo. „Suemob osi. Klu labob mogis tel: blebon menik nen 
tuvedot sakadas sanavik oba, u vedon cin a fovon lifi obik asa ai. Ed on 
jenet telid mutob dispenon baicedazoti.” 

„So binos, o sol! U blebol menik sa sakads sanavik vemikol, u dispenol 
zoti loveikama.” 

„Loveikama-li?” — „Oloveikol de men ad cin”, sanan aplanom. „Beno! if 
vipol notetis modikum ...” 

„No zesudos”, avuspikob sagi. „Ya esludob. Odispenob zoti. Odunob 
loveukami obleibolo lifon mo timil lunupikum.” 

Sanan aloikom ed asmilulom: „Benovipo! o sol! Neai opidol sludi at. 
Beno! dispenolos is, bego!” 

Asleifom lu ob dokiimi mekavastofik, keli adispenob, duba akontagob 
dono guli detik ona. Sunado senian* f avestigon ed alonofukon dientifi oba. 

„Dano!” sanan asagom. „Nu kanol rajanon timi tefu kotet po sekretan 
obik. Nog labol-li sakis zuik?” 

„No!” asagob ed aloadob. Asaditretulob, das dinad at nu iklulikon. 

„Fredob vemo, das nu obinol balan obas”, sanan asagom, du abejafom 
peli, kel itjafidiko padebeton sui kreditakad obik. 

„Kisi notodol-li me atos?” I asked. 

„Aduinob ito loveikami bu luniip”, dokan .Philipson’ aplanom. „Buo no 
ikanob sagon osi. Ibo sotob binon neudik po kosad ko maladans menik. 
So modiks onas vuo ya aduinons loveikami. So binos i tefu modiks cala- 
svistas obik, sevabo, sanans votik, kels leigo binons loveikamans. Suemol- 
li osi?” 

„Si! If atos fovon, mens nemodik oretons. U lenoniks”, asmililob. 

„Si! dido!” sanan asagom ko smilil vemik. „Jenofo bevobobs osi. Suno 
obs obinobs sot dareigik, e tano pulikos zesudon ju stadad balidfovik a 
latik.” 

„Fin-li menefa?” asakob. „Cins-li as sot balik lifa talaktik su tal?” 

„Si!” sanan asagom. „No plu jafidamamater lasofik otobon obis. Obinos 
nedof klinik e mekavik sa saun neforo lelasikol. Beno! donulogo! o sol: 
,Carr’! No glomolos do rajan et!” 

„Sunado oledunob osi”, agespikob. Asuadob, das isludob veratiko; das 
islopikob paleti vikodik in komip at demu lif. Ibo labu baldoti yelas baltum- 
foldeglul abinob modo tu yunik ad deadon. Afredob vemo do sev, das 
okanob speton yelis modik zuik. Degyelis-li? Tumyelis-li? Tikod at akoedon 
drimalon obi, asa bo meni alik. ■ 



t senian* = Lingl.: .sensor’. 

Yudakritans. 

Se Volapukagased pro Nedanapukans, 1938, num: 2, 
fa ,D. J.' (liedo no sevobs, kin el ,D. J.' abinon). 

U n pasat yela: 1937 bukil kupadik epubon fa ,Abram Poljak': ,Das 
Kreuz im Davidstern' (= Krod in stel: ,David'), kel, ko votukam 
smalik, binon ptibot telid penadas smalikum kil: ,Judenchristen im 
Heiligen Lande' (= Yudakritans in Kanaan), ,Die Judenchristliche 
Gemeinde' (= Komot yudakritik), e ,Das Kreuz 
,Poljak' binom yudan Lukrayanik. 

Ven alabom, tin yel: 1905, baldoti yelas lul, 
pals omik altivons eli ,Jekaterinoslaw', ed alo- 
madukons okis in Deutan. 

Ven nog abinom vemo yunik, ya aseivom 
kriti, ed avedom dub reid lebukas ela ,Tolstoy' 
kritan suadik. E ven om, alabol lifayelis degziil, 
astudom filosopi e yudikis sakadis lekredavik e 
netatikis, asuadikom aiplu, das Yesus abinom 
Masiat jenofik, e das diatek nulik binon fovot 
vonika, e fomon kobu on loloti nedeteilovik bal. 

On 1935 avisitom Palastinani ad logon me 
logs lonik, vio jafoy ad lebumon donu lomani lonik. Dagetoy po 
vobod at yufi modik, ab mutoy i komipon ta fikuls vemo modiks. 
Pato yudakritans nitedons omi; vipom ones komoti nesekidik lonik, 
kolunani nesekidik lonik in Ian yudanik. Cedom yudakriti as fovot 
voboda ela ,Theodor Herzl': fiinan mufa yudalimik. Num yuda- 
kritanas progedon, e ya modikans binons ninalo yudakritans, ab no 
nog kiinons ad lekoefon notiko lekredi okas. Atans binons yudans di 
,Nicodemus'. 

,Poljak' siiadom Idldfiko, das yudans ovedons sevediks do din, e 
das odasevons, das Yesus binom Masiat neta yudik, das binom 
verato Lelivukal lanofik okas a ma ,Pilatus' reg okas. Nupenad sus 
krusifid nog ai lonon: ,Jesus Nazarenus Rex Judaeorum' (= Yesus di 
,Nazareth': reg yudanas). 

Yudakritans binons lekoefans snatik lejona Yesusa. Cedons omi 
yudani, soni Goda, Masiati okas. Vilons, ko lekred oksik in om, 
blebon yudans, e vilons on tef lenonik noadon netati yudanik okas. 
,Poljak' kluo distukom japaliko yudanis at, kels slopons siiado lejoni 
Yesusa, de utans, kels ekoedons blunedon okis, ad matikon jikritani, 
ad dageton cali, ad jafon ofe karieri, ad kosadon in sogods cadik, ad 
dejedon „jemodi" yudanama. No! somans binons no yudakritans, ab 
te yudans, kels bejafons saludikiinosi asa pledili. 

Yudakrit binon ma ,Poljak' lekred yudanik futiira. 

Yudakritans binons in stad fikulik, iba yudakrit kludofik padeimon 
e fa yudans e fa kritans. No labons lomi, e ledesirons komoti 
yudakritik, lomani lonik. 

La lopikos no kanob nedunon ad kupeton, vio logobs donu, das 
gudikos, nobikos, sublimikos fino ga vikodon. To fikuls valik, kels 
pataseidons, krit ga laidiko staanikon, ed igo dudranon ini rels votik. 
Logobs ga in Lindan Linglanik, vio prinsips krita palasumons in 
hindut. E nu logobs donu, vio lejon Yesusa pianiko dudranon ini 
lekred yudik. Vo! binos blof, vio sublimik lejon Yesusa binon! ■ 

(Noet: ,Poljak’ adeadom un yel 1963 in Jveizan; muf oma nog atimo dabinon puliko.) 


Nuns do Volapuk in Brasilan (5). 

se .Germania / Deutsche Zeitung fur Sao Paulo und Rio de Janeiro’. 


Liman Brasilanik Volapukagrupa po ,Facebook’: ,Matheus Kaufmann’ 
esedob redake yegedis anik se gased Deutanaplikik: ,Germania’. 

1887 setul 10. 


— In Mimcheu wurde dor inter national e Wdt- 
gprachfe-fLongvcss Lmter deiu Vorsitz doi Professore 
Kirch hof vou Hallo croiioet. Per Erfiiider des 
VoSapiiV, P far tar Sohloyor vgli Konstanz, war 
anwessnd und words binders g^eFnnert. Sainmt- 
lichtj Itedusr tionstatirtFu die fftsch wadi sen de 
Verbnutung des Volapuk in alien Lauderti- 

1887 

— Der Kwoits internationals VolapOkisten- 
Ko tigress hat den B^cliluss gefasst, dass die 
deutsdie Stufttsregierung schon jetzt and in dein 
nachsten io teniatioualeu Telegmpheii-Kongresse 
aamnu llche darin vert re tone Staaten angogangen 
worden sullen, Volapiik an den sum gewdhu- 
lichen Tarife zugelaaseoen Spracheu fur den tele- 
graphischen Vertrag aufiiehineTi zu wolleu, Kerr 
Enna a us Copenhagen machte die Mittheilung, 
cite danische Staatsregiemng babe bereits ibre 
Post- und Telegrapheu-Beamten veranlasst, an 
dem VolapQk-Uuterricht theilzunehmets und sich 
Scbleyer’s neue Wehsprache anzuergnen. Ferner 
Wurde kqnstatirt, dass aucU in England Volapiik 
bereits zu jeoen Spiachen zahlt, die 2u jeoem 
alien erwalliiten Tarif zugelas&en sind. 


1888 


- To ,Munchen’ Volapukakongred bevlinetik pe- 
primon presidti profesoran: ,Kirchhof’ de ,Halle’. 
Datuvan Volapuka: padan de ,Konstanz’: ,Schleyer’ 
akomom e pato pazelom. Spikadans valik akon- 
statons staanikami vifik Volapuka in Ians valik 

setul 14. 

- Volapukanakongred bevlinetik telid asludon, das 
flagoyod ya nu tatareiganefe Deutanik lasumi Vola¬ 
puka as piik pazepol suamli tarif gebofik demli 
balad telegrafik, e das flagoyod otosi kodedli tele- 
grafakongred bevlinetik balidfovol tates kompenik. 
Sol: ,Enna’ de ,K0benhavn’ anunom, das tatareiga- 
nef Dananik ya akoedon pota- e telegrafacalanis 
okik okompenon po Volaplikatid e larnon valema- 
piiki* nulik ela ,Schleyer’. Zuo akonstatoy, das id 
in Rusan Volapuk ya binon bal plikas ut, kels paze- 
pons suamli tarif ebo pemaniotol. 

* Nu suemobs gudikumo, das in Danan nog nutimo geboy 
vodi: ,volapyk’ ad malon bosi, keli no suemoy. © 

mazul 21. 


Ehi Lfuar de* * 4 Liberal Imiltai^ciiBV 1 ’ 

bring! deni Publikum von Taubal^ einen Bcricht 
iibur das Volapiik, lessen Eutatehung und Vor- 
thelltt rind fordeft scbliesslich ssnr Gnindung einea 
Volapuk-Veraitis in Tatibat4 Jiuf, wie deren in 
dssr Proving Minad uud souistEgeii Theilen Brfiai- 
lfftis schon ra all die testehao. —* Die neue Welt- 
ssprachf! sch&int demuach bier in Brazilian An- 
klang zu fiudan. 


Hireidan ela , Liberal Taubateense’ blinom pub- 

luge ela ,Taubate’ nunodi do Volapuk e do daved e 

fruts ota, e fmo flagom fiini Volaplikakluba in ,Tau- 

bate’, asa aniks ya dabinons in provin: ,Minas’ ed in 

dils votik Brasilana. - Jinos kluo, das is in Brasilan 

nited dabinon tefii volapuk nulik at. . , 

F Fovot ofovon. 





